Therese Sessy Åsland

Therese Sessy Åsland (født 26. august 1995) er en norsk fotballspiller fra Stavanger, som spiller for den svenske klubben Djurgårdens IF.

Klubbkarriere 
Hun spilte for Klepp i Toppserien, før hun gikk til Avaldsnes før 2013-sesongen. Hun fikk syv kamper for Avaldsnes før hun returnerte til Klepp. I 2016 gikk hun til Røa, hvor hun spilte i tre sesonger. 

Hun gikk til LSK Kvinner før 2019-sesongen, der spilte hun samtlige av lagets kamper i Toppserien og var med å vinne Toppserien 2019, samt Norgesmesterskapet 2019 der hun scoret i cupfinalen. 

Før 2020-sesongen gikk hun til det svenske topplaget Kristianstads DFF. I sin første sesong i klubben var hun med å ta bronse i serien, og hun ble kåret til årets midtbanespiller i Damallsvenskan. 

I 2022 meldte hun overgang til Brann og ble med det den første signeringen til Branns kvinnelag noensinne.

I januar 2023 ble det kjent at Åsland hadde signert for den spanske klubben Madrid CFF.

I juli 2023 signerte hun for den svenske klubben Djurgårdens IF.

Landslagskarriere 
Åsland har kamper for J15, J16, J17, J19, U23 og det norske A-landslaget.

Hun debuterte for A-landslaget borte mot Japan, 11. november 2018.

Hun var med i den norske troppen til VM i Frankrike 2019.

Annet 
Therese er lillesøster til ishockeyspilleren Patrick Åsland og datter til tidligere ishockeyspiller Glenn Åsland. 

Hun har vært åpen om at hun lever med sykdommen Polycystisk ovariesyndrom (PCOS).

Referanser

Norske fotballspillere
Norske fotballspillere i Sverige
Norske fotballspillere i Spania
Spillere i VM i fotball for kvinner 2019
Fotballspillere for Avaldsnes
Fotballspillere for Klepp IL
Fotballspillere for Røa Dynamite Girls
Fotballspillere for LSK Kvinner
Fotballspillere for SK Brann Kvinner
Personer fra Stavanger kommune
Norske damelandslagsspillere i fotball